ΑΘΗΝΑ 5/5/2021

ΑΡ. ΠΡΩΤ.: 4426

**ΔΕΛΤΙΟ ΤΥΠΟΥ**

**Πέμπτη 6 Μαΐου 2021**

**24ωρη Πανελλαδική Πανυγειονομική Κινητοποίηση**

**για τον εορτασμό της Εργατικής Πρωτομαγιάς**

**Συγκεντρώσεις**

**Πλατεία Κλαυθμώνος στις 11.00πμ για την Αττική**

**& για την περιφέρεια όπου αποφασίζουν τα κατά τόπους νομαρχιακά τμήματα της ΑΔΕΔΥ**

Ο εφετινός εορτασμός της Πρωτομαγιάς συμπίπτει με την υπερπροσπάθεια των υγειονομικών να καταπολεμήσουν την πανδημία σε αντίξοες συνθήκες και αντιμέτωποι με όλες τις παθογένειες του Εθνικού Συστήματος Υγείας. Ταυτόχρονα η κυβέρνηση επιχειρεί να ψηφίσει Νομοσχέδιο στην Βουλή που καταργεί και συρρικνώνει εργασιακά και συνδικαλιστικά δικαιώματα, για τα οποία έδωσε σκληρούς αγώνες το εργατικό κίνημα να κατακτήσει.

Θα είμαστε αύριο όλοι στο δρόμο διεκδικώντας βελτίωση των συνθηκών εργασίας και νοσηλείας στην Δημόσια Υγεία και Πρόνοια, να μην ψηφιστεί το αντεργατικό νομοσχέδιο που διαλύει τον χάρτη κοινωνικών και εργασιακών δικαιωμάτων που με θυσίες και αγώνες πετύχαμε.

Διεκδικούμε

* Ένταξη στα ΒΑΕ
* Εργατικό Ατύχημα ο θάνατος συναδέλφων από κορωνοϊό
* Μονιμοποίηση εκτάκτων
* Ισχυρή δημόσια υγεία
* Αυξήσεις στους μισθούς
* Απόσυρση του αντεργατικού νόμου

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ